
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2600 

30 Σεπτεμβρίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Πρώτο (Ιο) στάδιο επιλογής Προϊσταμένων οργανι¬ 
κών μονάδων - Πλήρωση αναγκαίων προϋποθέ¬ 
σεων και τυπικών προσόντων. 1 

Δεύτερο (2°) στάδιο επιλογής Προϊσταμένων οργα¬ 
νικών μονάδων - Γραπτή εξέταση. 2 


ΑΠΟΦΑΣΕΙ Σ 

Αριθμ. ΔΙΔΑΔ/Φ.35.40/ 2018/ οικ.23409 (1) 


Πρώτο (Ιο) στάδιο επιλογής Προϊσταμένων οργανικών 
μονάδων - Πλήρωση αναγκαίων προϋποθέσεων και 
τυπικών προσόντων. 

Ο ΥΠΟΥΡΓΟΣ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΚΑΙ 
ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

Έχοντας υπόψη: 

1. Τις διατάξεις της παραγράφου 2.δ) του άρθρου 85 
του Κώδικα Δημοσίων Πολιτικών Διοικητικών Υπαλλή¬ 
λων και Υπαλλήλων Ν.Π.Δ.Δ. (Υ.Κ.) που κυρώθηκε με το 
άρθρο πρώτο του Ν. 3528/2007 (Α' 26), όπως αντικατα- 
στάθηκε με το άρθρο 1 του Ν. 4275/2014 (Α' 149). 

2. Την αριθ. πρωτ. 18759/27-8-2014 γνώμη του Προέ¬ 
δρου του Α.Σ.Ε.Π. 

3. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 

αποφασίζουμε: 

Αρθρο 1 

Σκοπός 

Με την απόφαση αυτή ρυθμίζονται θέματα που αφο¬ 
ρούν στη διενέργεια του πρώτου σταδίου επιλογής 
προϊσταμένων Γενικής Διεύθυνσης, Διεύθυνσης και 
Τμήματος ή αντίστοιχου επιπέδου με τις προαναφερό- 
μενες οργανικές μονάδες, σύμφωνα με τα οριζόμενα 
στα άρθρα 84, 85 και 86 του ΥΚ, όπως έχουν αντικατα- 
σταθεί και ισχύουν. 

Αρθρο 2 

Αιτήσεις υποψηφίων - Διαδικασία υποβολής 

1. Οι αιτήσεις συμμετοχής των υποψηφίων για την 
πλήρωση θέσεων Προϊσταμένων οργανικών μονάδων, 


συνοδευόμενες από βιογραφικό σημείωμα και δήλωση 
ενδιαφέροντος για συγκεκριμένη θέση/-εις ευθύνης, 
συμπληρώνονται και υποβάλλονται ηλεκτρονικά στο 
Α.Σ.Ε.Π., μέσα στην προθεσμία που ορίζεται ρητά στην 
προκήρυξη. Υποψήφιοι, των οποίων οι αιτήσεις υποβάλ¬ 
λονται εκπρόθεσμα, αποκλείονται από τη διαδικασία 
επιλογής. Το εμπρόθεσμο της υποβολής κρίνεται με 
βάση την ημερομηνία της ηλεκτρονικής υποβολής της 
αίτησης στο Α.Σ.Ε.Π. 

2. Το Α.Σ.Ε.Π. διαμορφώνει κατάλληλο ηλεκτρονικό 
έντυπο (ηλεκτρονική φόρμα αίτησης), το οποίο διατίθε¬ 
ται προς συμπλήρωση και υποβολή μέσω του διαδικτυ¬ 
ακού του τόπου. Σε περίπτωση χρήσης εντύπου αίτησης 
διαφορετικής μορφής από αυτήν που είναι αναρτημένη 
στο διαδικτυακό τόπο του Α.Σ.Ε.Π., ο υποψήφιος απο¬ 
κλείεται από τη διαδικασία επιλογής. 

3. Το Α.Σ.Ε.Π. παραλαμβάνει την αίτηση και αποστέλλει 
ηλεκτρονικά στον υποψήφιο την επιβεβαίωση της λήψης 
καθώς και τον αριθμό ηλεκτρονικού πρωτοκόλλου της 
αίτησης συνοδευόμενο από την ημερομηνία ηλεκτρο¬ 
νικής παραλαβής. 

4. Η αίτηση επέχει θέση υπεύθυνης δήλωσης του άρ¬ 
θρου 8 του Ν.1599/1986 (Α' 75) για τα στοιχεία που δια¬ 
λαμβάνονται σε αυτήν. Η ανακρίβεια των στοιχείων που 
δηλώνονται στην αίτηση επισύρει τις προβλεπόμενες 
ποινικές και διοικητικές κυρώσεις. 

5. Ο υποψήφιος φέρει την ευθύνη της πλήρους και 
ορθής συμπλήρωσης της ηλεκτρονικής του αίτησης. 
Ειδικότερα, υποχρεούται να συμπληρώσει τα οικεία 
τετραγωνίδια των αιτήσεων που αναφέρονται σε προ¬ 
ϋποθέσεις και όρους συμμετοχής στη διαδικασία καθώς 
και τους κωδικούς που αντιστοιχούν σε επιδιωκόμενες 
θέσεις και σε τυπικά και τυχόν πρόσθετα προσόντα 
που απαιτούνται για τις θέσεις αυτές σύμφωνα με την 
προκήρυξη. Επίσης, πρέπει να συμπληρώσει τα πεδία 
που αφορούν το βιογραφικό του σημείωμα καθώς και τα 
σχετικά με την τεκμηρίωση του ενδιαφέροντος του για 
συγκεκριμένη θέση ή ομάδες θέσεων, εφόσον υπάρχουν. 
Εάν ο υποψήφιος δεν συμπληρώσει τα ως άνω στοιχεία/ 
κωδικούς, αυτά δεν λαμβάνονται υπόψη, έστω και αν 
προσκομίζονται τα σχετικά δικαιολογητικά απόδειξης 
στην αρμόδια Διεύθυνση Προσωπικού/Διοικητικού, υπό 
τον όρο ότι τα ανωτέρω αναγράφονται ρητά στην προ¬ 
κήρυξη. Διόρθωση ή τροποποίηση ή συμπλήρωση αιτή¬ 
σεων και βιογραφικών σημειωμάτων επιτρέπεται μόνο 

μέχρι τη λήξη της προθεσμίας υποβολής που ορίζεται 
στην προκήρυξη. 

6. Με την προκήρυξη πλήρωσης θέσεων Προϊσταμένων 
οργανικών μονάδων μπορεί να εξειδικεύονται οι τεχνι¬ 
κές λεπτομέρειες που αφορούν τη διαδικασία υποβολής 
αιτήσεων με ηλεκτρονικό τρόπο. 

Άρθρο 3 

Διαδικασία βεβαίωσης στοιχείων αίτησης και 
βιογραφικού σημειώματος 

1. Μετά τη λήξη της προθεσμίας υποβολής των αιτή¬ 
σεων, το Α.Σ.Ε.Π. αποστέλλει ηλεκτρονικά ή ταχυδρο¬ 
μικά στην καθ’ ύλην αρμόδια Διεύθυνση Προσωπικού/ 
Διοικητικού, όπου ανήκει οργανικά ο υπάλληλος, την 
αίτηση και το βιογραφικό του σημείωμα, προκειμένου 
να βεβαιωθούν τα όσα υπευθύνως έχει δηλώσει. 

2. Για την απόδειξη τυπικών ή/και πρόσθετων προσό¬ 
ντων καθώς και λοιπών στοιχείων που ο υποψήφιος επι¬ 
καλείται στην αίτηση και στο βιογραφικό του σημείωμα, 
η οικεία Διεύθυνση Προσωπικού/Διοικητικού καλεί τον 
υπάλληλο να προσκομίσει τυχόν επιπλέον δικαιολογη- 
τικά, τα οποία απαιτούνται βάσει της προκήρυξης και 
απουσιάζουν από το προσωπικό του μητρώο. Κατόπιν 
διαπιστώνει την πληρότητα ή μη του φακέλου της υπο¬ 
ψηφιότητάς του και βεβαιώνει τα όσα υπευθύνως έχει 
δηλώσει στην αίτηση και στο βιογραφικό του σημείωμα. 
Σε περίπτωση αναντιστοιχίας μεταξύ δηλωθέντων και 
όσων τηρούνται στο προσωπικό μητρώο του υπαλλήλου, 
λαμβάνονται υπόψη μόνο τα όσα βεβαιώνει η αρμόδια 
Διεύθυνση Προσωπικού/Διοικητικού. Το αποτέλεσμα του 
ελέγχου αποτυπώνεται σε σχετική βεβαίωση των στοι¬ 
χείων της αίτησης υποψηφιότητας και του βιογραφικού 
σημειώματος και βεβαίωση περί συνδρομής ή μη κω¬ 
λυμάτων υποψηφιότητας, οι οποίες υπογράφονται από 
τον αρμόδιο Προϊστάμενο της Διεύθυνσης Προσωπικού/ 
Διοικητικού του φορέα. 

3. Μετά το πέρας της διαδικασίας βεβαίωσης στοιχεί¬ 
ων, η αρμόδια Διεύθυνση Προσωπικού/Διοικητικού απο¬ 
στέλλει αμελλητί στο οριζόμενο από τις διατάξεις του 
άρθρου 157 του ΥΚ, όπως έχει αντικατασταθεί και ισχύει, 
Ειδικό Συμβούλιο Επιλογής Προϊσταμένων (ΕΙ.Σ.Ε.Π.) του 
φορέα που προκηρύσσει τις θέσεις: α) την αίτηση, το 
βιογραφικό σημείωμα και τη δήλωση ενδιαφέροντος του 
υποψηφίου και β) τη σχετική βεβαίωση στοιχείων και τη 
βεβαίωση περί συνδρομής ή μη κωλυμάτων υποψηφιό¬ 
τητας, συνοδευόμενες από τα στοιχεία-δικαιολογητικά, 
τα οποία αφορούν τους όρους, τις προϋποθέσεις και 
τα τυπικά και τυχόν πρόσθετα προσόντα που απαι¬ 
τούνται σύμφωνα με την προκήρυξη κατά το πρώτο 
στάδιο της διαδικασίας επιλογής. Σε κάθε περίπτωση 
η αρμόδια Διεύθυνση Προσωπικού/Διοικητικού οφείλει 
να ενημερώνει αμελλητί το κατά περίπτωση αρμόδιο 
ΕΙ.Σ.Ε.Π. και το Α.Σ.Ε.Π. για την ύπαρξη κωλύματος των 
υποψηφίων κατά τα οριζόμενα στην παράγραφο 4 του 
άρθρου 84 του ΥΚ, όπως έχει αντικατασταθεί και ισχύει, 
οποτεδήποτε αυτό ανακύψει κατά το πρώτο στάδιο της 
διαδικασίας επιλογής. 

4. Προκειμένου για την πλήρωση των οριζόντιων θέ¬ 
σεων προϊσταμένων επιπέδου Γενικής Διεύθυνσης και 
Διεύθυνσης του τρίτου εδαφίου της παραγράφου 8 
του άρθρου 84 του ΥΚ, όπως έχει αντικατασταθεί και 
ισχύει, όπου στις διατάξεις της παρούσας αναφέρεται 
ΕΙ.Σ.Ε.Π., νοείται το Κεντρικό Ειδικό Συμβούλιο Επιλογής 


Προϊσταμένων (Κ.ΕΙ.Σ.Ε.Π.) του άρθρου 158 του ΥΚ, όπως 
έχει αντικατασταθεί και ισχύει. 

Αρθρο 4 

Έκδοση απόφασης ΕΙ.Σ.Ε.Π. 

1. Το αρμόδιο ΕΙ.Σ.Ε.Π. παραλαμβάνει τα στοιχεία που 
αποστέλλει η αρμόδια Διεύθυνση Προσωπικού/Διοικητι- 
κού και αποφαίνεται αιτιολογημένα για ποιους από τους 
συμμετέχοντες υποψηφίους πληρούνται οι όροι, οι προ¬ 
ϋποθέσεις και τα απαιτούμενα προσόντα του πρώτου 
σταδίου της διαδικασίας επιλογής. Επίσης αποφαίνεται 
για ποιους από τους συμμετέχοντες δεν πληρούνται 
όλα τα ανωτέρω και ως εκ τούτου αποκλείονται από 
τη διαδικασία επιλογής. Για τη σχετική απόφαση συ- 
ντάσσεται πρακτικό που υπογράφεται από τον Πρόεδρο 
και το Γραμματέα του ΕΙ.Σ.Ε.Π. Αναπόσπαστο μέρος της 
απόφασης αποτελούν πίνακες προκρινόμενων και απο¬ 
κλεισμένων υποψηφίων, προτυποποιημένο υπόδειγμα 
των οποίων διαμορφώνεται με ευθύνη του Α.Σ.Ε.Π. Οι 
πίνακες προκρινόμενων και αποκλεισμένων υποψηφίων 
υπογράφονται από τον Πρόεδρο και το Γ ραμματέα του 
ΕΙ.Σ.Ε.Π. Στους πίνακες προκρινομένων αναγράφονται 
αλφαβητικά όλοι οι υποψήφιοι, οι οποίοι πληρούν τους 
όρους, τις προϋποθέσεις και τα τυπικά και τυχόν πρό¬ 
σθετα προσόντα ανά προκηρυσσόμενη θέση ή ομάδα 
θέσεων. Στους πίνακες αποκλεισμένων αναγράφεται, 
παραπλεύρως του ονόματος κάθε υποψηφίου, η αιτιο¬ 
λογία αποκλεισμού ανά προκηρυσσόμενη θέση. 

2. Με μέριμνα του Γ ραμματέα του αρμοδίου ΕΙ.Σ.Ε.Π. 
η απόφαση και οι πίνακες προκρινόμενων και αποκλει¬ 
σμένων υποψηφίων της προηγούμενης παραγράφου 
αποστέλλονται σε έντυπη και ηλεκτρονική μορφή στο 
Α.Σ.Ε.Π. 

Άρθρο 5 

Ανάρτηση πινάκων - Ενστάσεις 

1. Το Α.Σ.Ε.Π., αφού παραλάβει την απόφαση του αρ¬ 
μοδίου ΕΙ.Σ.Ε.Π. με τους πίνακες προκρινομένων και 
αποκλεισμένων, καταρτίζει και αναρτά στο διαδικτυ¬ 
ακό του τόπο: 

α) προσωρινό πίνακα υποψηφίων, οι οποίοι πληρούν 
τις προϋποθέσεις και τα τυπικά και τυχόν πρόσθετα 
προσόντα που ορίζονται στην προκήρυξη ανά προκη¬ 
ρυσσόμενη θέση ή ομάδα θέσεων και ως εκ τούτου δύ- 
νανται να συμμετάσχουν στο δεύτερο στάδιο επιλογής, 

β) προσωρινό πίνακα υποψηφίων, οι οποίοι αποκλείο¬ 
νται λόγω μη πλήρωσης προϋποθέσεων ή/και τυπικών 
και τυχόν πρόσθετων προσόντων που ορίζονται στην 
προκήρυξη ή συνδρομής στο πρόσωπό τους κωλύματος 
υποψηφιότητας, με αναγραφή της αιτιολογίας αποκλει¬ 
σμού ανά προκηρυσσόμενη θέση. 

Γ ια την κατάρτιση των ως άνω προσωρινών πινάκων 
λαμβάνονται υπόψη αποκλειστικά τα στοιχεία που απέ- 
στειλε το ΕΙ.Σ.Ε.Π. στο Α.Σ.Ε.Π. περί συνδρομής προϋ¬ 
ποθέσεων και προσόντων συμμετοχής των υποψηφίων. 

2. Κατά των προσωρινών πινάκων δύναται να ασκηθεί 
ένσταση ενώπιον του Α.Σ.Ε.Π. για λόγους που αφορούν 
τον αποκλεισμό υποψηφίων από το πρώτο στάδιο της 
διαδικασίας. Οι ενστάσεις εξετάζονται από αρμόδιο 
Τμήμα του Α.Σ.Ε.Π., αφού πρώτα ζητηθούν και ελεγ¬ 
χθούν τα δικαιολογητικά των ενιστάμενων υποψηφίων, 
τα οποία αφορούν την πλήρωση των προϋποθέσεων 
και προσόντων συμμετοχής του πρώτου σταδίου. Οι 

αρμόδιες Διευθύνσεις Προσωπικού/Διοικητικού οφεί¬ 
λουν να αποστείλουν άμεσα στο Α.Σ.Ε.Π. όλα τα ως άνω 
δικαιολογητικά των ενιστάμενων υποψηφίων. 

3. Μετά την εξέταση των ενστάσεων και την υλοποίη¬ 
ση των τυχόν απαιτούμενων μεταβολών στους προσω¬ 
ρινούς πίνακες αποτελεσμάτων, το Α.Σ.Ε.Π. καταρτίζει 
και αναρτά στο διαδικτυακό του τόπο: 

α) οριστικό πίνακα υποψηφίων, οι οποίοι πληρούν τις 
προϋποθέσεις και τα τυπικά και τυχόν πρόσθετα προ¬ 
σόντα που ορίζονται στην προκήρυξη ανά προκηρυσσό- 
μενη θέση ή ομάδα θέσεων και ως εκ τούτου δύνανται 
να συμμετάσχουν στο δεύτερο στάδιο επιλογής, 

β) οριστικό πίνακα υποψηφίων, οι οποίοι αποκλείο¬ 
νται λόγω μη πλήρωσης προϋποθέσεων ή/και τυπικών 
και τυχόν πρόσθετων προσόντων που ορίζονται στην 
προκήρυξη ή συνδρομής στο πρόσωπό τους κωλύματος 
υποψηφιότητας, με αναγραφή της αιτιολογίας αποκλει¬ 
σμού ανά προκηρυσσόμενη θέση. 

4. Οι πίνακες οριστικών αποτελεσμάτων αναρτώνται 
στο διαδικτυακό τόπο του Α.Σ.Ε.Π. και αποστέλλονται 
στο αρμόδιο ΕΙ.Σ.Ε.Π. Το Α.Σ.Ε.Π. αποστέλλει για δημο¬ 
σίευση στα μέσα μαζικής ενημέρωσης ανακοίνωση με 
την οποία γνωστοποιείται η σχετική ανάρτηση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Σεπτεμβρίου 2014 

Ο ΥΠΟΥΡΓΟΣ 

ΚΥΡΙΑΚΟΣ ΜΗΤΣΟΤΑΚΗΣ 
-♦- 

Αριθμ. ΔΙΔΑΔ/Φ.35.40/ 2019/ οικ.23408 (2) 

Δεύτερο (2°) στάδιο επιλογής Προϊσταμένων 
οργανικών μονάδων - Γραπτή εξέταση. 

Ο ΥΠΟΥΡΓΟΣ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΚΑΙ 
ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

Έχοντας υπόψη: 

1. Τις διατάξεις της παραγράφου 3.ε) του άρθρου 85 
του Κώδικα Δημοσίων Πολιτικών Διοικητικών Υπαλλή¬ 
λων και Υπαλλήλων Ν.Π.Δ.Δ. (Υ.Κ.) που κυρώθηκε με το 
άρθρο πρώτο του Ν. 3528/2007 (Α' 26), όπως αντικατα- 
στάθηκε με το άρθρο 1 του Ν. 4275/2014 (Α' 149). 

2. Την αριθ. πρωτ. 20377/23-9-2014 γνώμη του Προέ¬ 
δρου του Α.Σ.Ε.Π. 

3. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Αρθρο 1 

Γ ενικό πλαίσιο περιεχομένου γραπτής εξέτασης 

Το γενικό πλαίσιο του περιεχομένου της γραπτής εξέ¬ 
τασης για την επιλογή προϊσταμένων Γ ενικής Διεύθυν¬ 
σης, Διεύθυνσης και Τμήματος ή αντίστοιχου επιπέδου 
με τις προαναφερόμενες οργανικές μονάδες, ορίζεται 
στην παρ. 3 του άρθρου 85 του ΥΚ, όπως έχει αντικα- 
τασταθεί και ισχύει. 

Αρθρο 2 

Διαδικασία γραπτής εξέτασης 

1. Μετά την προκήρυξη το Α.Σ.Ε.Π. συγκροτεί, σύμφωνα 
με τον Κανονισμό Λειτουργίας του, την Κεντρική Επι¬ 
τροπή Διαγωνισμού. 


2. Για τα θέματα που αφορούν τη διαδικασία της 
γραπτής εξέτασης και ειδικότερα τα εξεταστικά κέ¬ 
ντρα, τη συγκροτούμενη για τη διεξαγωγή της εξέ¬ 
τασης Κεντρική Επιτροπή Διαγωνισμού, την εποπτεία 
του διαγωνισμού, τα τετράδια εξέτασης - απαντητικά 
φύλλα, την περίπτωση αναβολής της γραπτής εξέτασης, 
το πρόγραμμα της γραπτής εξέτασης, την κατανομή 
υποψηφίων στις αίθουσες, την εποπτεία αιθουσών και 
τον έλεγχο ταυτοτήτων, τις υποχρεώσεις των υποψη¬ 
φίων κατά τη διεξαγωγή της γραπτής εξέτασης, τον 
προσδιορισμό των θεμάτων, τη διενέργεια της γραπτής 
εξέτασης, τα πρακτικά περατώσεως της διαδικασίας, τη 
βαθμολόγηση - αναβαθμολόγηση των γραπτών δοκιμίων 
και την εξέταση ατόμων με έλλειψη φυσικών σωματικών 
δεξιοτήτων, εφαρμόζονται αναλόγως οι διατάξεις των 
Κεφαλαίων Α', Β' και Γ' της υπ’ αριθ. 42948/11.12.2003 
(Β'1854) της κατά το άρθρο 17 του Ν. 2190/1994 (Α' 28) 
όπως ισχύει, απόφασης του Υπουργού Εσωτερικών, Δη¬ 
μόσιας Διοίκησης και Αποκέντρωσης για την πλήρωση 
θέσεων του δημόσιου τομέα με γραπτό διαγωνισμό, 
εφόσον τα θέματα αυτά δεν ρυθμίζονται διαφορετικά 
από τις διατάξεις των άρθρων 85 και 86 του ΥΚ, όπως 
έχουν αντικατασταθεί και ισχύουν, και τις διατάξεις της 
παρούσας απόφασης. 

3. Δικαίωμα συμμετοχής στη διαδικασία της γραπτής 
εξέτασης έχουν όσοι υποψήφιοι έχουν περιληφθεί στον 
οριστικό πίνακα υποψηφίων, οι οποίοι πληρούν τις προ¬ 
ϋποθέσεις και τα τυπικά και τυχόν πρόσθετα προσόντα 
του πρώτου σταδίου επιλογής, όπως ορίζονται στην 
οικεία προκήρυξη, με την επιφύλαξη της παρ. 3.γ) του 
άρθρου 85 του ΥΚ, όπως έχει αντικατασταθεί και ισχύει. 

4. Η ημερομηνία διεξαγωγής της γραπτής εξέτασης, 
τα εξεταστικά κέντρα στα οποία λαμβάνει χώρα η 
διαγωνιστική διαδικασία, καθώς και κάθε άλλη ανα¬ 
γκαία πληροφορία γνωστοποιούνται με ανακοίνωση 
του Α.Σ.Ε.Π., η οποία εκδίδεται μετά την κατάρτιση 
του οριστικού πίνακα της προηγούμενης παραγράφου. 
Η ανακοίνωση αναρτάται στο διαδικτυακό τόπο του 
Α.Σ.Ε.Π. και αποστέλλεται προς δημοσίευση στα μέσα 
μαζικής ενημέρωσης. 

5. Η Κεντρική Επιτροπή Διαγωνισμού με απόφασή της 
καθορίζει τη μορφή της γραπτής εξέτασης (ερωτήσεις 
με απαντήσεις πολλαπλών επιλογών ή ερωτήσεις με 
απαντήσεις ελεύθερης ανάπτυξης ή συνδυασμός των 
ανωτέρω μορφών ή κάθε άλλη μορφή η οποία κρίνεται 
σκόπιμη ανάλογα με το περίγραμμα της προκηρυσ- 
σόμενης θέσης ευθύνης). Σε περίπτωση συνδυασμού 
διαφορετικών μορφών εξέτασης, η Κεντρική Επιτροπή 
Διαγωνισμού δύναται με απόφασή της να καθορίζει ει¬ 
δικό συντελεστή βαρύτητας ανά μορφή εξέτασης ή και 
επίπεδο θέσης ευθύνης. 

Άρθρο 3 

Κατάρτιση, κύρωση και δημοσίευση πινάκων 
κατάταξης και επιλογής 

1. Μετά την ολοκλήρωση της εξεταστικής διαδικασίας 
και τη βαθμολόγηση των γραπτών των υποψηφίων η 
Κεντρική Επιτροπή Διαγωνισμού καταρτίζει: 

α) αλφαβητικό πίνακα υποψηφίων, οι οποίοι συμμε¬ 
τείχαν στη γραπτή εξέταση, 

β) πίνακα κατάταξης υποψηφίων κατά φθίνουσα σει¬ 
ρά βαθμολογίας ανά προκηρυσσόμενη θέση ή ομάδα 
θέσεων. 

Στους ανωτέρω πίνακες α) και β), παραπλεύρως του 
ονόματος κάθε υποψηφίου, αναγράφονται ο βαθμός της 
εξέτασης, οι τυχόν συντελεστές ανά μορφή εξέτασης 
ή και επίπεδο θέσης ευθύνης και ο τυχόν συνολικός 
βαθμός της εξέτασης. 

Οι πίνακες αυτοί κυρώνονται από αρμόδιο Τμήμα του 
Α.Σ.Ε.Π. Για παραλείψεις ή πλημμέλειες που αφορούν 
τη σύνταξη των πινάκων κατάταξης, οι οποίοι επιδέχο¬ 
νται συμπλήρωση ή διόρθωση, το αρμόδιο Τμήμα του 
Α.Σ.Ε.Π. μπορεί να αναθέτει στην Κεντρική Επιτροπή 
Διαγωνισμού την αναγκαία συμπλήρωση ή διόρθωση 
των πινάκων αυτών. Επανεξέταση ή νέα βαθμολόγηση 
των γραπτών δεν επιτρέπεται. 

2. Οι πίνακες της προηγούμενης παραγράφου αναρ- 
τώνται στο διαδικτυακό τόπο του Α.Σ.Ε.Π., χωρίς να 
αναγράφονται τα ονόματα των υποψηφίων. Οι υποψή¬ 
φιοι δύνανται να λάβουν γνώση της ατομικής τους βαθ¬ 
μολογίας με τη χρήση ειδικού αριθμητικού κωδικού, ο 
οποίος τους έχει δοθεί από το Α.Σ.Ε.Π. και αναγράφεται 
στους οικείους πίνακες κατάταξης. 

3. Το αρμόδιο Τμήμα του Α.Σ.Ε.Π. καταρτίζει επίσης: 

α) αλφαβητικό πίνακα υποψηφίων, οι οποίοι προκρί¬ 
νονται ανά προκηρυσσόμενη θέση ή ομάδα θέσεων στο 
στάδιο της συνέντευξης, χωρίς αναγραφή της βαθμο¬ 
λογίας που συγκέντρωσαν στη γραπτή εξέταση, 

β) πίνακα υποψηφίων οι οποίοι προκρίνονται στο στά¬ 
διο της συνέντευξης, κατά φθίνουσα σειρά, βάσει της 
βαθμολογίας που συγκέντρωσαν στη γραπτή εξέταση. 
Στον πίνακα αυτό οι υποψήφιοι κατατάσσονται χωρίς 
αναγραφή του ονόματος τους αλλά με βάση τον ειδικό 
αριθμητικό κωδικό που έχουν λάβει από το Α.Σ.Ε.Π. 

Στους ανωτέρω πίνακες προκρινομένων α) και β) 
εγγράφονται και όσοι ισοβάθμησαν με τον τελευταίο 
υποψήφιο που καλείται στο στάδιο της συνέντευξης. 

Ειδικώς για την πλήρωση θέσεων Προϊσταμένων Γε¬ 
νικών Διευθύνσεων, στους πίνακες προκρινομένων εγ- 
γράφονται ως υπεράριθμοι και όσοι υποψήφιοι κατοχύ¬ 
ρωσαν από προηγούμενη γραπτή εξέταση βαθμολογία 
ίση ή μεγαλύτερη από την αντίστοιχη του τελευταίου 


στη σειρά του οικείου πίνακα κατάταξης, σύμφωνα με 
τα οριζόμενα στις παρ. 10 και 11 του άρθρου 86 του ΥΚ, 
όπως έχει αντικατασταθεί και ισχύει. 

Προκειμένου για την πλήρωση θέσεων Τμημάτων, 
για τους υποψηφίους που έχουν συμμετάσχει σε δύο 
ή και περισσότερες γραπτές εξετάσεις, αναγράφεται 
η υψηλότερη βαθμολογία που έχουν λάβει σε μία από 
τις εξετάσεις αυτές και εφόσον δεν έχει παρέλθει πε¬ 
νταετία από την έκδοση των σχετικών αποτελεσμάτων. 

Οι πίνακες προκρινομένων στο στάδιο της συνέντευ¬ 
ξης αναρτώνται στο διαδικτυακό τόπο του Α.Σ.Ε.Π. 

4. Το Α.Σ.Ε.Π. αποστέλλει για δημοσίευση στα μέσα 
μαζικής ενημέρωσης ανακοίνωση με την οποία γνωστο¬ 
ποιείται η ανάρτηση των πινάκων. 

5. Μετά το πέρας της διαδικασίας, και εφόσον η 
εξέταση γίνεται εν άλω ή εν μέρει με τη μέθοδο των 
ερωτήσεων πολλαπλών επιλογών, το Α.Σ.Ε.Π. δημοσιο¬ 
ποιεί όλες τις ερωτήσεις της γραπτής εξέτασης με τις 
αντίστοιχες ορθές απαντήσεις, καθώς και στατιστικά 
στοιχεία σχετικά με τη συμμετοχή και την επίδοση των 
υποψηφίων. 

6. Οι πίνακες προκρινομένων στο στάδιο της συνέντευ¬ 
ξης της παραγράφου 3 του παρόντος αποστέλλονται 
στο αρμόδιο Ειδικό Συμβούλιο Επιλογής Προϊσταμένων 
(ΕΙ.Σ.Ε.Π.) του άρθρου 157 του ΥΚ, όπως έχει αντικα- 
τασταθεί και ισχύει, ή στο Κεντρικό Ειδικό Συμβούλιο 
Επιλογής Προϊσταμένων (Κ.ΕΙ.Σ.Ε.Π.) του άρθρου 158 του 
ΥΚ, όπως έχει αντικατασταθεί και ισχύει, προκειμένου 
για την πλήρωση των οριζόντιων θέσεων προϊσταμέ¬ 
νων επιπέδου Γ ενικής Διεύθυνσης και Διεύθυνσης του 
τρίτου εδαφίου της παραγράφου 8 του άρθρου 84 του 
ΥΚ, όπως έχει αντικατασταθεί και ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Σεπτεμβρίου 2014 

